Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 44. számú melléklet a 102/2001. (XII. 16.) FVM rendelethez
Paragraph Index: 2404

44. számú melléklet a 102/2001. (XII. 16.) FVM rendelethez Az egyes támogatott termékekre vonatkozó speciális rendelkezések Az ipari paradicsom minőségi előírásai Általános minőségi előírások Az átvételre kerülő paradicsom friss, fogyasztásra érett, teljesen bepirosodott, kifejlett, fajtára jellemző alakú, ízű termék. Egészséges, frissen szedett, fajtaazonos, ép, száraz felületű. Kocsány nélküli, idegen anyagtól, idegen íztől és illattól mentes. Nem lehet sárgafoltos, zöldfoltos, barnafoltos, feketefoltos sem a héján sem a húsában. Nem lehet romló-hibás, rothadt, penészesedő, üreges, puffadt, elpuhult, napégett, jégvert, fagyott. Mindenféle növénybetegségtől, növényvédő szertől, állati kártevőktől vagy azok kártételeitől mentes. A beszállított nyersanyagnak minden tekintetben ki kell elégítenie a vonatkozó élelmiszer-egészségügyi előírásokat (növényvédőszer-maradvány, toxikus fémek stb.). Kiegészítő minőségi előírások Hűtőipari feldolgozáshoz: Minimum 30 mm-es átmérőjű (kivéve a „cherry” típusú fajtákat), kézzel szedett termés legyen. Amennyiben az általános minőségi előírások valamelyike nem teljesül, az átvételre felajánlott tétel három minőségi osztályban, százalékos megosztással az alábbi módszer szerint kerül átvételre: A teljesen éretlen vagy romló-hibás darabokat tartalmazó rekeszek nem kerülnek átvételre. Véletlenszerű mintavétellel átlagmintát vesznek a szállítmány legkülönbözőbb helyeiről. Ezt az átlagmintát válogatják szét a következő paraméterek szerint: Kívül zöldfoltos, héján barnafoltos, romló-hibás, rothadt, feketefoltos a héján, feketefoltos a magház körül, sárgafoltos, parás héjú, sérült, repedt, szétnyomódott, elpuhult, fonnyadt, méret alatti, egyéb foltos. Az így mért százalékos hibamennyiségeket hibánként átlagolják és elvégzik a minőségi osztályba történő besorolást az alábbiak szerint: III. osztályú hányad: a mért zöldfoltos, belül zöld, rothadt, romló-hibás, belül feketefoltos, teljesen elfonnyadt, szétnyomódott paradicsom mennyisége. Ez a rész érték nélkül, a nettó tömegből levonva kerül átvételre. Amennyiben a III. osztályú hányad 25%-nál több, ezen belül 5%-ot meghaladó a romló-hibás, rothadt, belül fekete paradicsom a tétel nem kerül átvételre. II. osztályú hányad: A mért egyéb hibák és az egyes hibákra megadott tűréshatárok feletti hibák együttes értéke adja, azzal a kikötéssel, hogy az egész beszállított tételnek legalább 65%-a első osztályú legyen. Elfogadott tűréshatárok: sárgafoltos max. 15%; parás max. 10%; elpuhult max. 10%; méret alatti max. 10%. I. osztályú hányad: úgy kapjuk meg, hogy a fentiek szerinti mért és meghatározott III. osztályú és II. osztályú rész összegét a 100%-ból kivonjuk. Tartósítóipari feldolgozáshoz: Az átvételre kerülő paradicsom az általános minőségi követelményeken túl a termés egzakt módon történő mintavételezése és az átlagminta refrakció értékének mérési eredményei alapján az alábbi módon kerül osztályozásra: I. osztályú paradicsomnak minősül, melynek refrakció értéke minimum 5,0. II. osztályú paradicsomnak minősül, melynek refrakció értéke minimum 4,2. A fűszerpaprika minőségi előírásai A pályázó köteles a feldolgozó termesztéstechnológiai előírásait betartani a helyrevetéshez, illetve a kiültetett palántához az ellenőrzött (fémzárolt) vetőmag-felhasználást a feldolgozó és a terméktanács felé igazolni. A termeltetési szerződés elengedhetetlen feltétele a minőségi követelmények meghatározása (MSZ 6344—82). Az ipari vöröshagyma minőségi előírásai A termelő a feldolgozó, az integrátor és a TÉSZ köteles a vöröshagyma termékpálya szabályozásban meghatározott előírásokat betartani. A vöröshagyma termelő köteles a feldolgozó termesztéstechnológiai előírásait betartani, az ellenőrzött (fémzárolt) vetőmag-felhasználást a feldolgozó felé igazolni, a minőségi követelményeknek eleget tenni. Vöröshagyma minőségi előírása szárítóipari feldolgozási célra: A legkisebb átmérő 35 mm, az átadásra kerülő vöröshagyma száraz anyagtartalma a fajtaleírásban leírtakkal legyen lehetőleg megegyező. A száraz anyagtartalmat az átvevő a betakarításkor, valamint az átadáskor folyamatosan ellenőrzi. 2001/145. szám A beszállított vöröshagyma élelmiszeripari feldolgozásra kerül, ezért csak a beérett, egészséges, kórokozóktól, kártevőktől és azok kártételeitől, élettani okból adódó sérülésektől, romlóhibás egyedektől, idegen szagtól, íztől mentes, emberi fogyasztásra alkalmas termék legyen. A megvételre kerülő vöröshagyma nem tartalmazhat idegen, szerves és szervetlen anyagot (földet, gyomot, levél-, gyökér- és szármaradványt) és idegen fajtát, 35 mm alatti, valamint 35 mm feletti, de sérült (darabolt, taposott), beteg, rejtett és romlóhibás, bördős (magszáras) egyedeket, amelyek a minősítés során egyéb engedményként levonásra kerülnek. A rejtett és/vagy romlóhiba megállapítása darabolással történik. Azon tételek átvételét, amelyek nem megfelelően tisztán tartott tábláról, valamint mikrobiológiailag fertőzött területről származnak, és amelyekben az egyéb engedmény a 25%-ot, a romló hibás egyedek mennyisége az 5%-ot meghaladja az átvevő megtagadhatja. Vöröshagyma minőségi előírása tartósítóipari feldolgozási célra: A méret 40 mm átmérő feletti. A vöröshagyma legyen fajtaazonos. A felülete és belső szövetállománya állati kártevőktől és azok kártételeitől, növénybetegségektől, élettani kártól, fagyástól, befülledéstől, a felhasználhatóság csökkentő fejlődési hibától mentes legyen. A vöröshagyma héjazata legyen ép. A repedt, hiányos borítólevelű, valamint kopasz hagyma aránya ne haladja meg a 10%-ot. A vöröshagymán ne legyen nyílt sérülés. A pontsérüléses és kissé sérült hagymák ne haladják meg az 5%-ot. A vöröshagyma nyaki része legyen beszáradt és utánnövés nélküli, gyökere legyen száraz. A vöröshagyma legyen száraz felületű és csírásodástól mentes. A vöröshagyma legyen jellemző szagú és ízű, minden idegen anyagtól mentes. A szárazanyag-tartalom a fajtaleírásban leírtakkal legyen közel megegyező. Gyorsfagyasztás céljára megfelelő zöldborsó minőségi előírása A zöldborsó csépelt formában, ömlesztve a betakarítás után legfeljebb 4 órán belül kerülhet a hűtőházba. Gyorsfagyasztásra alkalmas a zöldborsó, ha színe fajtára jellemző, egyöntetű színű. Minden idegen íztől, szagtól mentes, zsengeségi osztálynak (A, AB, B, C) megfelelő. Zöldborsó zsengesége: 110 T o-ig A 111—125 To-ig AB 126—140 To-ig B 141—160 To-ig C A zsengeséget hitelesített Tenderométerrel kell mérni az MSZ 3647 szabvány előírása szerint. A zöldborsónál megengedett paraméter értékek: fehéres-zöld, fakó, túlérett, töppedt 0,5% teljesen sárga szem 0,0% szúrt szem, rovarrágott 0,2% hüvelyes zöldborsó 0,0% hüvely töret 0,0% fejletlen szem 5 mm alatt 0,0% repedt szem 0,0% egyéb idegen növényi rész 0,0% gyommag 0,0% 110 To borsónál A tört, sérült 8,0% léha szem 2,0% sárga, barnafoltos rozsdapettyes szem 0,5% 111—125 To-ig AB 126—140 To-ig B tört, sérült 6,0% léha szem 1,5% sárga, barnafoltos rozsdapettyes szem 0,5% 141—160 T o C tört, sérült 4,0% léha szem 1,0% sárga, barnafoltos rozsdapettyes szem 0,5% 2001/145. szám A beszállított nyersanyagnak minden tekintetben meg kell felelnie a vonatkozó élelmiszer-egészségügyi előírásoknak (növényvédőszer-maradvány, toxikus fémek, egyéb élelmiszer-biztonsági határértékeknek). Konzervipari célra feldolgozásra kerülő zöldborsó minőségi előírása A zöldborsó termesztése során az élelmezés-egészségügyi előírásokat be kell tartani (engedélyezett szerek használata). A csépelt zöldborsó szem, minőségi osztályba sorolását a zsengeség alapján kell megállapítani. A zöldborsó szem fajtaazonos, zsengesége a 45—68 F o közötti, tiszta, friss, ép, egészséges, idegen szagtól, íztől, rovarkártevőktől vagy azok nyomaitól, növényi betegségektől és mérgező gyommagvaktól mentes legyen. A szemszín a fajtára jellemző világos vagy sötét színű. Az átvételt kizáró okok: — fülledt, romlásnak indult, — növényi betegségek, — állati kártevők jelenléte és kártétele, — takarmányborsó, — mérgező gyommagvak, — a szerződéstől eltérő zsengeség. Minősítés során mért paraméterek: — sérült tört szem: cséplésből eredő sérült, tört borsószem, — fejletlen szem: a kicsépelt szem a 6 mm-es nagyságot nem éri el, — hüvely, hüvelyrész, idegen növényi anyag: a csépelt zöldborsó szemben visszamaradó borsó levél, szár, hüvely, hüvelytöret, valamint nem mérgező gyomnövény része, — túlérett szem: beltartalma tömör, lisztes állományú, elszíneződött, szürkészöld, sárgászöld, sárga, öreg szemek. — egyéb idegen anyag: föld, kő, stb. A minősítés során mért paraméterek az átvételkor teljes egészében súlylevonásra kerülnek. A konzervuborka minőségi előírásai, tartósítóipari feldolgozás céljára A minőségi előírás tárgya a szabadföldi termesztésből származó (Cucumis sativus L.) konzervuborka, melyből üvegbe vagy dobozba zárt, legalább nyolcvan százalékban hőkezeléssel tartósított késztermék készül és Magyarországon kerül feldolgozásra. Az átadásra kerülő termék legyen friss, nem lehet szennyezett, az alakja, méretaránya a fajtára legyen jellemző. Az uborka felülete legyen egyöntetűen zöld színű, betegségektől, mechanikai sérülésektől mentes. A termésen nem maradhat szár (kocsány) és virág. Az uborka legyen kemény, ropogós. Nem lehet torz fejlődésű, üreges, ikernövésű, vírus kártételétől deformált alakú, rovarrágott és görbe. A termést nem szabad megmosni. Az átvételre kerülő nyersanyagnak meg kell felelnie az élelmezés-egészségügyi előírásoknak, melyet permetezési napló vezetésével kell a termelőnek igazolni. Meggy és cseresznye minőségi előírása feldolgozási célra A hűtőipari és befőtt alapanyagként szállított meggy és cseresznye feleljen meg a Magyar Élelmiszerkönyv [40/1995. (XI. 16.) FM rendelet] 1—4—899/87/1 számú „cseresznye és meggy minősége” előírásában foglaltak közül a minimumkövetelményeknek — kivéve a kocsány meglétét —, valamint az osztályozásra (Extra, I. és II. osztály, a III. osztály kivételével) vonatkozó előírásoknak. Gyorsfagyasztás céljára megfelelő „gurulós” málna minőségi előírása Fajta: Malling, Fertődi A málna csak ép, sérülésmentes és tiszta rekeszbe kerülhet. Minden rekesz aljába tiszta műanyag fólia lapot kell tenni. A beszállított friss gyümölcsnek minden tekintetben meg kell felelni a vonatkozó élelmiszer-egészségügyi előírásoknak (növényvédőszer-maradvány, toxikus fémek, egyéb élelmiszer-biztonsági határértékeknek). A „gurulós” minőségű málna teljesen érett (90%-os érettség), kocsány nélküli, kézzel szedett, fajtaazonos. A gyümölcs teljesen egészséges, ép és száraz. A bogyók egymástól külön állnak, könnyen gurulnak. A tétel nem tartalmazhat szennyeződést. Napégett, pontpenészes, rosszul kötött szemek együttes mennyisége 10—15 db lehet, ebből pontpenészes max. 5—6 db, a rekesz töltősúlya max. 2,5 kg. 2001/145. szám Csemegekukorica minőségi előírása feldolgozási célra A pályázó köteles a feldolgozó termesztéstechnológiai követelményeit és az alábbiakban meghatározott minőségre vonatkozó előírásokat betartani, valamint a feldolgozó felé igazolni, hogy a helyrevetéshez az ellenőrzött (fémzárolt) vetőmagot használt fel. „Super sweet” fajták esetében a felvásárlási jegyre/számlára a fajtacsoport megnevezését rá kell vezetni. Általános minőségi követelmények: A csöves kukorica legyen tiszta, zárt levélzetű. A csövek legyenek épek, egészségesek, növényi betegségektől, állati kártevőktől, illetve azok kártételétől mentesek, legyenek frissek, a külső levelek zöldesek, puha állagúak. A csövek legyenek fajtájukra jellemző alakúak, a magvak fajtára jellemző színűek, idegen íztől, szagtól mentesek. A tétel ne tartalmazzon idegen anyagot. Részletes minőségi követelmények: Épség: a szemek a csövet körben egyenletesen borítsák, ne legyen a cső szemhiányos, rosszul kötött, fonnyadt, a szemek épek, sérülésmentesek legyenek. Érettség: a cső nem lehet éretlen, a szemek legyenek zsengék, tejesek, könnyen vághatók. Ráncos, öreg szemeket nem tartalmazhat. Nedvességtartalom: minimum 63%, maximum 73%, „Super sweet” fajták esetében minimum 63%, maximum 78%. Nagyság: kifejlett szemekkel borított rész a csövön legalább 12 cm hosszúságú legyen. Az átvétel megtagadható, ha:

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes